|  |
| --- |
| **Leikskólinn Sólborg Ísafirði** |
| Þorrablóts söngtextar |
| **Þorrahefðir í leikskólanum** |

|  |
| --- |
| **Ísafjörður**  **Frá Þorra til Góu** |



**Þorrablót í leikskólanum,**

Þorrinn er á næsta leiti og markar upphaf hans á Bóndadegi í janúar. Þorrinn hefst ætíð á föstudegi í 3. viku vetrar og stendur hann fram að Góu, fimmta og næstsíðasta mánuð vetrar eftir gömlu íslensku tímatali, sem er jafn framt Konudagurinn og alltaf sunnudagurinn í lok Febrúar.

Við hér í leikskólanum höldum í þessa hefð með því að æfa okkur að syngja og hafa það gamana. Við byrjum að æfa þorralög fljótlega í byrjun janúar, síðna búum við til höfuðföt í „stíl“ við Þorrann. Á sjálfan bóndaga blótum við þorrann með því að syngja þorralög og borðum þorramat sem matráður leikskólans reiðir fram.

* ÞORRAÞRÆLL
* FROST ER ÚTI FUGLINN MINN
* KRUMMI SVAF Í KLETTAGJÁ
* NÚ ER ÚTI NORÐANVINDUR
* KÁTIR VORU KARLAR
* Ó, HANGIKJÖT
* KOKKURINN
* SÚRSAÐIR PUNGAR
* Á ÞORRABLÓTI ER GLEÐI OG GAMAN
* KRUMMI KRUNKAR ÚTI
* MINNI KARLA
* MINNI KVENNA



**ÞORRAÞRÆLL**

Nú er frost á Fróni,

frýs í æðum blóð,

kveður kuldaljóð

Kári í jötunmóð.

Yfir laxalóni

liggur klakaþil,

hlær við hríðarbyl

hamragil.

Marar báran blá

brotnar þung og há

unnar steinum á,

yggld og grett á brá.

Yfir aflatjóni

æðrast skipstjórinn,

harmar hlutinn sinn

hásetinn.

**FROST ER ÚTI FUGLINN MINN**

Frost er úti fuglinn minn,

ég finn hvað þér er kalt.

Nærðu engu í nefið þitt.

Því nú er frosið allt?

En ef þú bíður augnablik

ég ætla að flýta mér,

að biðja hana mömmu mína

um mylsnu handa þér.

**KRUMMI SVAF Í KLETTAGJÁ**

Krummi svaf í klettagjá

kaldri vetrarnóttu á,

:/: Verður margt að meini, :/:

fyrr en dagur fagur rann

freðið nefið dregur hann

:/: Undan stórum steini :/:

Allt er frosið úti gor

ekkert fæst við ströndu mor

:/: svengd er metti mína, :/:

ef að húsum heim ég fer

heimafrakkur bannar mér

:/: seppi úr sorpi að tína. :/:

Á sér krummi ýfði stél,

einnig brýndi gogginn vel

:/: flaug úr fjallagjótum, :/:

lítur yfir byggð og bú,

á bæjum fyrr en vakna hjú,

:/: veifar vængjum skjótum. :/:

Sálaður á síðu lá

sauður feitur garði hjá

:/: fyrrum frár á velli, :/:

krunk, krunk, nafnar, komið hér

krunk, krunk því oss búin er

:/: krás á köldu svelli. :/:

**NÚ ER ÚTI NORÐANVINDUR**

Nú er úti norðanvindur

nú er hvítur Esjutindur

Ef ég ætti úti kindur

mundi ég setja þær allar inn

elsku besti vinur minn

Úmbarassa úmbarassa

úmbarassa sa

Úmbarassa úmbarassa

úmbarassa sa x2

Uppi er runninn öskudagur

ákaflega skír og fagur.

Einn með poka ekki ragur

úti vappar heims um ból

Góðann daginn, Gleðileg jól

úmbarassa.......

**KÁTIR VORU KARLAR**

Kátir voru karlar

á kútter Haraldi

til fiskiveiða fóru

frá Akranesi.

Og allir komu þeir aftur

og enginn þeirra dó.

Af ánægju út að eyrum

hver einasta kerling hló. Hún hló

**Ó, HANGIKJÖT :** *sem sungið er eftir sömu laglínu og "A-ramsa-sa".*

Ó, hangikjöt, ó, hangikjöt,

og rófustappa, grænar baunir, súrhvalur!

Ó hangikjöt, ó, hangikjöt,

og sviðasulta, hrútspungar og harðfiskur!

Og hákarl, og flatbrauð!

Mér finnst svo gott að borða allan þennan mat!

Og hákarl, og flatbrauð!

Mér finnst svo gott að borða allan þennan mat!

**KOKKURINN**

Kokkurinn við kabyssuna stóð fallera,

kolamola oní hana tróð fallera.

Kámugur um kjaftinn bæði og trýn fallera,

kann hann ekki að skammast sín það svín fallera.

**SÚRSAÐIR PUNGAR**

*(við laglínuna "Allur matur á að fara").*

Súrsaðir pungar, svið og læri,

skyrhákarl og vökvinn tæri.

Et og drekk, et og drekk

af andans list og eftir smekk.

**Á ÞORRABLÓTI ER GLEÐI OG GAMAN** *breyting á jólalagi í þorralag:*

Á þorrablóti er gleði og gaman þei, þei, þó.

Þá syngja allir krakkarnir og borða þorramat,

þá mun ríkja gleði og gaman, allir hlæja og syngja saman, þei, þei, þó.

**KRUMMI KRUNKAR ÚTI**

Krummi krunkar úti,

kallar á nafna sinn.

Ég fann höfuð af hrúti

hrygg og gæruskinn.

;Komdu nú og kroppaðu með mér

;krummi nafni minn

**MINNI KARLA**

Táp og fjör og frískir menn

finnast hér á landi enn,

þéttir á velli og þéttir í lund,

þrautgóðir á raunastund.

Djúp og blá blíðum hjá

brosa drósum hvarmaljós.

Norðurstranda stuðlaberg

stendur enn á gömlum merg.

*Lag: Sænskt þjóðlag*

*Texti: Grímur Thomsen*

**MINNI KVENNA**

Fósturlandsins freyja,

fagra Vanadís,

móðir, kona, meyja,

meðtak lof og prís!

Blessað sé þitt blíða

bros og gullin tár.

Þú ert lands og lýða

ljós í þúsund ár.

*Texti: Matthías Jochumsson*